กระทู้ถามที่ ๐๕๗ ร.

เรื่อง การพัฒนาคุณภาพการศึกษาระดับอาชีวศึกษา

กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ถามรัฐมนตรีว่าการกระทรวงศึกษาธิการ ดังต่อไปนี้

ปัจจุบันเป็นที่ทราบกันดีว่านักเรียนในระดับอุดมศึกษาจำนวนมากให้ความสนใจและเข้ารับการศึกษาต่อในสายสามัญและมุ่งสอบเข้ามหาวิทยาลัยมากกว่าสายอาชีพ ทำให้ตลาดแรงงานสายอาชีพขาดแคลนแรงงานเป็นจำนวนมาก ทั้งนี้ ส่วนหนึ่งมีสาเหตุมาจากการศึกษาในระดับอาชีวศึกษา มีคุณภาพที่ต่ำลง บริษัท ห้างร้าน และหน่วยงานส่วนใหญ่ไม่ให้การยอมรับเด็กจบใหม่ที่จบการศึกษาจากสถาบันการอาชีวศึกษา สาเหตุสำคัญ คือ การออกแบบหลักสูตรการศึกษาไม่มีคุณภาพเท่าที่ควร การศึกษาในระดับอาชีวศึกษาจะมีสภาการอาชีวศึกษาเป็นหน่วยงานกำกับดูแล มีคณะกรรมการอาชีวศึกษาในแต่ละท้องที่เป็นผู้ควบคุมดูแล และเนื่องจากยังไม่มีอำนาจในการตัดสินใจในการจัดทำหลักสูตรให้มีความน่าสนใจ และตรงกับความต้องการของตลาดแรงงาน ทำให้ขาดความจูงใจของกลุ่มนักเรียน นักศึกษาให้เข้ามาเรียนในระดับสายอาชีวศึกษาทำให้หลักสูตรไม่มีคุณภาพ หากภาครัฐจะเข้ามาร่วมวางแผนทบทวนหลักสูตรการเรียนการสอน เพื่อให้ตรงกับความต้องการของตลาดแรงงาน โดยทบทวนหลักสูตรในระดับไตรภาคีและเปิดโอกาสให้ภาคเอกชนเข้ามามีส่วนร่วมการบูรณาการหลักสูตรการศึกษาได้ทั้งในระดับประถมวิชาชีพ (ปวช.) ประกาศนียบัตรวิชาชีพชั้นสูง (ปวส.) ปริญญาตรี ปริญญาโท และปริญญาเอก ยกระดับให้มีมาตรฐานในระดับสากล จึงขอเรียนถามว่า

๑. กระทรวงศึกษาธิการมีแนวทางในการแก้อาชีวศึกษาให้ได้รับการยอมรับจากตลาดแรงงานหรือไม่ อย่างไร ขอทราบรายละเอียด

๒. มาตรการในระยะยาว กระทรวงศึกษาธิการมีการควบคุมสถานศึกษาในระดับอาชีวศึกษาและระดับอุดมศึกษาให้มีคุณภาพในทุกระดับไว้หรือไม่ อย่างไร มีการกำหนดไว้ในแผนยุทธศาสตร์ของหน่วยงานในระดับกระทรวงศึกษาธิการหรือไม่ อย่างไร ขอทราบรายละเอียด

ขอให้ตอบในราชกิจจานุเบกษา

ขอแสดงความนับถืออย่างยิ่ง

สฤษฎ์พงษ์ เกี่ยวข้อง
สมาชิกสภาผู้แทนราษฎร พรรครวมใจไทย
จังหวัดกระบี่

คำตอบกระทู้ถามที่ ๐๕๗ ร.

ของ นายสถุษฎ์พงษ์ เกี่ยวข้อง สมาชิกสภาผู้แทนราษฎร
เรื่อง การพัฒนาคุณภาพการศึกษาระดับอาชีวศึกษา

ข้าพเจ้า นายณัฏฐพล ทีปสุวรรณ รัฐมนตรีว่าการกระทรวงศึกษาธิการ ขอตอบกระทู้ถาม
ของท่านสมาชิกผู้ทรงเกียรติ ดังนี้

คำตอบที่ ๑ กระทรวงศึกษาธิการขอเรียนว่า ได้มีแนวทางแก้ไขปัญหาการด้อยคุณภาพ
ทางการศึกษาไทยในระดับการอาชีวศึกษา เพื่อให้ได้รับการยอมรับจากตลาดแรงงาน โดยนำแนว
หลักการและแนวคิดการจัดการศึกษาตามพระราชดำรัสของรัชกาลที่ ๙ คือ จัดการศึกษาโดยเน้น
การสร้างคนดี ก่อนสร้างคนเก่ง และพระบรมราโชบายด้านการศึกษาของรัชกาลที่ ๑๐ ที่มุ่งสร้าง
พื้นฐานการศึกษาให้แก่ผู้เรียน และพัฒนาหลักสูตรที่สอดคล้องกับความต้องการของสถานประกอบการ
รวมทั้งร่วมมือกับสถานประกอบการ อิงค์กรวิชาชีพ ภาคีเครือข่ายในการพัฒนาหลักสูตร ผนวกกับ
พัฒนาให้สอดรับกับมาตรฐานด้านการศึกษา ระเบียบ กฎหมายที่เกี่ยวข้อง ตลอดจนการร่วมมือกับ
สถานประกอบการซึ่งเป็นภาคผู้ใช้แรงงานจัดการศึกษาร่วมกันอย่างเข้มข้น โดยมีแนวทางในการพัฒนา
หลักสูตร ดังนี้

๑. ตอบสนองนโยบาย ความต้องการของประเทศ อุตสาหกรรม ๔.๐ และ
ภาคประกอบการ

๒. ยึดโยงกับมาตรฐานระดับชาติหรือระดับสากล (มาตรฐานฝีมือแรงงาน/
มาตรฐานอาชีพ/มาตรฐานอาเซียน/มาตรฐานสากล)

๓. สร้างผู้เรียนให้มีทักษะในศตวรรษที่ ๒๑ เพื่อให้ผู้เรียนมีผลลัพธ์ที่พึงประสงค์
เป็นไปตามมาตรฐานการศึกษาของชาติ แผนการศึกษาแห่งชาติ กรอบคุณวุฒิอาชีวศึกษาแห่งชาติ และ
เกณฑ์มาตรฐานคุณวุฒิอาชีวศึกษาแต่ละระดับ โดยได้กำหนดการประกันคุณภาพหลักสูตร
การจัดการเรียนการสอน และกำหนดคุณภาพของผู้สำเร็จการศึกษา

ทั้งนี้ สำนักงานคณะกรรมการการอาชีวศึกษา ได้ดำเนินการศึกษาความต้องการทำลายคน
อาชีวศึกษาก่อนการพัฒนาหลักสูตร โดยได้กำหนดกระบวนการพัฒนาหลักสูตร ขั้นตอนการเปิดสอน
หลักสูตรของสถานศึกษา และเงื่อนไขของการพัฒนาปรับปรุง อธิบดีฯ ประกาศใช้หลักสูตร รวมทั้ง ร่วมกัน
กับภาคีเครือข่ายในการพัฒนาหลักสูตรให้สอดรับกับความต้องการทำลายคนอีกด้วย

คำตอบที่ ๒ มาตรการแสดงความสามารถในการควบคุมสถานศึกษาในระดับอาชีวศึกษาให้มีคุณภาพนั้น
กระทรวงศึกษาธิการได้ดำเนินการจัดการศึกษาโดยยึดระเบียบ กฎหมายการศึกษาที่เกี่ยวข้อง เช่น
มาตรฐานการศึกษาแห่งชาติ แผนการศึกษาชาติ กรอบคุณวุฒิอาชีวศึกษาแห่งชาติ เกณฑ์มาตรฐาน
คุณวุฒิอาชีวศึกษาแต่ละระดับ ระเบียบการจัดการศึก่าว่าด้วยการวัดและประเมินผล มาตรฐาน
การประกันคุณภาพภายในและภายนอก

สำหรับการพัฒนาการศึกษาให้เป็นไปตามยุทธศาสตร์ กระทรวงศึกษาธิการ ได้มีการกำหนด
แนวทาง ดังนี้

๑. ด้านหลักสูตรและกระบวนการจัดการเรียนการสอน
๒. ด้านผลิตและพัฒนาครู
๓. ด้านการออกแบบ การประเมิน การประกันคุณภาพ
๔. ด้านผลิตและพัฒนากำลังคนและงานวิจัยที่สอดคล้องกับความต้องการ
ของประเทศ

๕. ด้าน ICT เพื่อการศึกษา
๖. ด้านการบริหารจัดการ

อีกทั้ง ได้กำหนดแนวทางการพัฒนาการศึกษาให้เป็นไปตามยุทธศาสตร์ของสำนักงาน
คณะกรรมการการอาชีวศึกษาด้วย ดังนี้

๑. ยกระดับคุณภาพผู้เรียนเข้าสู่มาตรฐานสากล
๒. เพิ่มปริมาณผู้เรียนสายอาชีพให้เพียงพอต่อความต้องการของประเทศ
๓. ส่งเสริมการมีส่วนร่วมจากทุกภาคส่วนในการจัดอาชีวศึกษา
๔. เพิ่มประสิทธิภาพบริหารจัดการให้มีมาตรฐานและคุณภาพโดยใช้หลัก
ธรรมปฏิบาล

โดยมีมาตรฐานการอาชีวศึกษา พ.ศ. ๒๕๖๑ เป็นมาตรฐานในการจัดการศึกษาและ
การประกันคุณภาพการศึกษาด้านอาชีวศึกษาทุกระดับ คือ ระดับประกาศนียบัตรวิชาชีพ
ระดับประกาศนียบัตรวิชาชีพชั้นสูง และการฝึกอบรมวิชาชีพ ซึ่งประกอบด้วย ๓ มาตรฐาน ดังนี้

มาตรฐานที่ ๑ คุณลักษณะของผู้สำเร็จการศึกษาอาชีวศึกษาที่พึงประสงค์ คือ
ด้านความรู้ ด้านทักษะและการประยุกต์ใช้ รวมทั้ง ด้านคุณธรรมจริยธรรม และคุณลักษณะ
ที่พึงประสงค์

มาตรฐานที่ ๒ การจัดการอาชีวศึกษา คือ ด้านหลักสูตรอาชีวศึกษา
ด้านการจัดการเรียนการสอนอาชีวศึกษา ด้านการบริหารจัดการ และด้านกรณานโยบายสู่การปฏิบัติ
มาตรฐานที่ ๓ การสร้างสังคมแห่งการเรียนรู้ คือ ด้านความร่วมมือในการ
สร้างสังคมแห่งการเรียนรู้ และด้านนวัตกรรม สิงประดิษฐ์ งานสร้างสรรค์งานวิจัย